Lietuvos Respublikos Vyriausybė

NUTARIMAS

**DĖL ATLYGINIMO UŽ PRIVALOMUOSIUS DARBUS, ATLIKTUS PASKELBUS MOBILIZACIJĄ, TVARKOS APRAŠo PATVIRTINIMO**

2012 m. birželio 27 d. Nr. 769

Vilnius

Vadovaudamasi Lietuvos Respublikos mobilizacijos ir priimančiosios šalies paramos įstatymo (Žin., 1996, Nr. ; 2011, Nr. ) 24 straipsnio 1 dalimi, Lietuvos Respublikos Vyriausybė nutaria:

Patvirtinti Atlyginimo už privalomuosius darbus, atliktus paskelbus mobilizaciją, tvarkos aprašą (pridedama).

MINISTRAS PIRMININKAS ANDRIUS KUBILIUS

KRAŠTO APSAUGOS MINISTRĖ RASA JUKNEVIČIENĖ

\_\_\_\_\_\_\_\_\_\_\_\_\_\_\_\_\_

PATVIRTINTA

Lietuvos Respublikos Vyriausybės

2012 m. birželio 27 d. nutarimu Nr. 769

**ATLYGINIMO UŽ PRIVALOMUOSIUS DARBUS, ATLIKTUS PASKELBUS MOBILIZACIJĄ, TVARKOS APRAŠAS**

**I. BENDROSIOS NUOSTATOS**

1. Atlyginimo už privalomuosius darbus, atliktus paskelbus mobilizaciją, tvarkos aprašas (toliau – Aprašas) reglamentuoja gyventojų, gyvenančių teritorijoje, kurioje paskelbta mobilizacija (toliau – gyventojas), privalomųjų darbų, atliktų paskelbus mobilizaciją (toliau – privalomieji darbai), apskaitą ir sprendimo dėl atlyginimo už juos priėmimą.

2. Apraše vartojamos sąvokos apibrėžtos Lietuvos Respublikos mobilizacijos ir priimančiosios šalies paramos įstatyme (Žin., 1996, Nr. ; 2011, Nr. ) ir kituose teisės aktuose.

3. Privalomieji darbai gyventojams skiriami Lietuvos Respublikos mobilizacijos ir priimančiosios šalies paramos įstatymo nustatyta tvarka.

**II. PRIVALOMŲJŲ DARBŲ APSKAITA ir SPRENDIMO DĖL atlyginimO už juos PRIĖMIMAS**

4. Privalomųjų darbų apskaitą tvarko valstybės, savivaldybių institucijos ar įstaigos, kurių iniciatyva gyventojai atlieka privalomuosius darbus (toliau – institucijos), pildydamos 1 priede nurodytus privalomųjų darbų laiko apskaitos žiniaraščius (toliau – žiniaraštis) ir 2 priede nurodytas atliktų privalomųjų darbų pažymas (toliau – pažyma).

5. Aprašo 4 punkte nurodytą pažymą institucijos įgaliotas asmuo išduoda gyventojui, kuris pabaigia jam skirtus privalomuosius darbus.

6. Kiekvieno mėnesio pabaigoje institucija apskaičiuoja visą gyventojo tą mėnesį dirbtą laiką ir užpildo Aprašo 4 punkte nurodytą žiniaraštį, kuris teikiamas institucijos vadovui arba jo įgaliotam asmeniui pasirašyti. Žiniaraščiai saugomi institucijoje teisės aktų nustatyta tvarka.

7. Paskelbus demobilizaciją, institucijos informuoja Lietuvos Respublikos Vyriausybę apie atliktus privalomuosius darbus. Lietuvos Respublikos Vyriausybė, atsižvelgdama į valstybės socialinę ir ekonominę būklę, priima sprendimą atlyginti arba neatlyginti gyventojams už privalomuosius darbus.

8. Sprendime atlyginti gyventojams už privalomuosius darbus nurodoma: lėšos, skiriamos atlyginti už atliktus privalomuosius darbus, jų šaltiniai, atlyginimo už privalomuosius darbus valandinis tarifas, mėnesinio atlyginimo dydis, terminas, per kurį atlyginimas bus išmokamas, ir atlyginimo už privalomuosius darbus išmokėjimo tvarka.

\_\_\_\_\_\_\_\_\_\_\_\_\_\_\_\_\_

Atlyginimo už privalomuosius darbus,

atliktus paskelbus mobilizaciją, tvarkos aprašo

1 priedas

**(Privalomųjų darbų laiko apskaitos žiniaraščio forma)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(institucijos pavadinimas, juridinio asmens kodas)

**PRIVALOMŲJŲ DARBŲ LAIKO APSKAITOS ŽINIARAŠTIS**

\_\_\_\_\_\_\_ m. \_\_\_\_\_\_\_\_\_\_\_\_\_ mėn.

|  |  |  |  |  |  |
| --- | --- | --- | --- | --- | --- |
| Eil. Nr.  | Asmens vardas, pavardė | Gimimo data | Dienos / valandos | Iš viso dienų | Iš viso valandų |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 | 26 | 27 | 28 | 29 | 30 | 31 |
| 1. |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 2. |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 3. |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 4. |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 5. |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 6. |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 7. |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 8. |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 9. |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |

Žiniaraštį užpildė

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pareigos, vardas, pavardė, parašas)

A. V.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(institucijos vadovo ar jo įgalioto asmens pareigos, vardas, pavardė, parašas)

\_\_\_\_\_\_\_\_\_\_\_\_\_\_\_\_\_

Atlyginimo už privalomuosius darbus,

atliktus paskelbus mobilizaciją, tvarkos aprašo

2 priedas

**(Atliktų privalomųjų darbų pažymos forma)**

**ATLIKTŲ PRIVALOMŲJŲ DARBŲ PAŽYMA**

\_\_\_\_\_\_\_\_\_\_\_\_\_\_\_\_\_ Nr. \_\_\_\_\_\_\_\_\_

(data)

\_

(asmens, atlikusio privalomuosius darbus, vardas, pavardė, gimimo metai)

\_

(savivaldybė, kurios teritorijoje buvo atliekami privalomieji darbai)

\_

(asmens atlikti privalomieji darbai, data, trukmė (valandomis) ir darbo vieta)

Institucijos įgaliotas asmuo

|  |  |  |
| --- | --- | --- |
| (darbovietė, pareigos)  | (parašas) | (vardas, pavardė) |

A. V.

Ši pažyma liudija, kad joje nurodytas asmuo paskelbus mobilizaciją atliko privalomuosius darbus, už kuriuos jam gali būti atlyginta Lietuvos Respublikos Vyriausybės nustatyta tvarka.

\_\_\_\_\_\_\_\_\_\_\_\_\_\_\_\_\_